**Z Á P I S N I C A**

zapísaná v priebehu zasadnutia Obecného zastupiteľstva dňa 19. 1. 2016

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. PHSR - schválenie
5. Fašiangy v obci
6. Kamerový systém v obci - ponuka
7. Rôzne

 10. Diskusia

 11. Schválenie uznesenia

 12. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice p. Vidrovú Gabrielu a p. Randu Pavla.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Starostka obce vyzvala prítomných, aby predložili svoje požiadavky a prípadné návrhy na zmenu alebo doplnenie Plánu hospodárskeho a sociálneho rozvoja v obci Hričovské Podhradie na roky 2015 – 2023, nakoľko od predchádzajúceho zasadnutia mali návrh plánu k dispozícií na preštudovanie. Prítomní poslanci schválili pripravený návrh PHSR bez pripomienok.

K bodu 5:

Starostka obce informovala o prebiehajúcich prípravách fašiangov v obci, ktoré sa budú konať 29. januára 2016. Občanom sa bude podávať občerstvenie tak, ako v uplynulom roku. Občania budú o fašiangoch informovaní miestne obvyklým spôsobom.

K bodu 6:

Starostka obce predstavila prítomným ponuku na vybudovanie kamerového systému v obci cez možnosť podania projektu bez finančnej účasti vlastných zdrojov obce. Poslanci sa zhodli na tom, že by bolo vhodné získať podrobnejšie informácie k následnému servisu, záruke a prevádzkovým podmienkam.

K bodu 7:

Starostka obce informovala, že v rámci Mikroprojektu Náučný turistický chodník neboli doposiaľ uznané všetky náklady ako oprávnené a vzhľadom k tomu, že  6/2016 končí úverová zmluva č. 02/014/13 je vhodné predĺžiť dobu splatnosti úveru o štyri roky. Poslanci po diskusii jednohlasne návrh schválili, avšak doporučili starostke obce získať podrobnejšie informácie o podmienkach úverovej zmluvy, aby tak bolo možné čo najvhodnejším spôsobom zabezpečiť splatenie úveru.

K bodu 8:

Pracovníčka M. Hulínová priebežne čítala uznesenia k jednotlivým bodom zasadnutia, ktoré prítomní schválili jednohlasne.

K bodu 9:

Starostka obce poďakovala prítomným za účasť.

Zapísala Miroslava Hulínová

19.1.2016

 Jarmila Dobroňová

 starosta obce

Overovatelia zápisnice: Pavol Randa ............................

 Gabriela Vidrová ............................